Document ID: 31989D0653

KOMISSION PÄÄTÖS,
tehty 26 päivänä lokakuuta 1989,
yhteisön ohjelmasta vuosina 1988 1997 suoritettavan maatilojen rakennetta koskevien tietojen keruun yhteydessä Eurofarm-järjestelmän taulukkotietopankkiin (BDT) tallennettavia taulukoita varten (89/653/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maatilojen rakennetta koskevien tietojen keruun järjestämisestä yhteisössä vuosina 1988 1997 29 päivänä helmikuuta 1988 annetun neuvoston asetuksen (ETY) N:o 571/88(1), sellaisena kuin se on viimeksi muutettuna asetuksella (ETY) N:o 807/89(2), ja erityisesti sen liitteessä II olevan 2 kohdan,
sekä katsoo, että
asetuksen (ETY) N:o 571/88 liitteessä II olevan 2 kohdan toisen luetelmakohdan mukaan taulukkotietopankki (BDT) sisältää tietojen keruun tulokset tilastollisina taulukoina, ja BDT:n sisältö päätetään mainitun asetuksen 15 artiklassa säädettyä menettelyä noudattaen,
kyseisessä taulukko-ohjelmassa on otettava huomioon asetuksen (ETY) N:o 571/88 liitteessä II oleva 13 kohta, jossa määrätään, että maatilojen tunnistaminen BDT:ssä olevien taulukkojen perusteella suoraan tai välillisesti ei saa olla mahdollista,
tarvittavilla eri yhdistelmätasoilla käytettävät taulukot on laadittava ottaen huomioon tietojen keruun tulosten tilastollinen luotettavuus,
on varmistettava mahdollisimman pitkälle asetuksessa (ETY) N:o 571/88 säädettyjen tietojen keruiden tulosten ja aikaisempien vastaavien keruiden tulosten välinen jatkuvuus, jotta pitkiin sarjoihin perustuvien pitkän aikavälin analyysien tekeminen olisi käyttäjille helpompaa,
olisi välittömästi vahvistettava yhteisön ohjelma BDT:hen tallennettavia taulukoita varten, jotta Euroopan yhteisöjen tilastotoimisto voisi kehittää Eurofarm-järjestelmän säädetyssä määräajassa,
sen jälkeen kun säädettyjen tietojenkeruiden tuloksia on tarkasteltu perusteellisesti, tätä ohjelmaa on yhteisen maatalouspolitiikan kehityksen sekä näiden tietojen pääasiallisten käyttäjien tilastotarpeiden mukaisesti, täydennettävä vaiheittain tietyillä taulukoilla, jotka ovat asetuksen (ETY) N:o 571/88 liitteessä II olevassa 2 kohdassa tarkoitetun BDT:n taulukkoja koskevan yhteisön ohjelman erottamaton osa ja jotka on myös laadittava mainitun asetuksen liitteessä II olevassa 2 kohdassa määrättyä menettelyä noudattaen, ja
tässä päätöksessä määrätyt toimenpiteet ovat pysyvän maataloustilastokomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Yhteisön ohjelma asetuksen (ETY) N:o 571/88 liitteen II mukaisen Eurofarm-järjestelmän taulukkotietopankkiin (BDT) tarkoitettuja taulukoita varten esitetään liitteessä.
2 artikla
1 BDT-taulukkotietopankkiin tallennettuja tilastotietoja ei anneta käyttäjille ennen kuin Euroopan yhteisöjen tilastotoimisto on yhteistyössä jäsenvaltioiden kanssa varmistanut, että ne ovat yhdessä jäsenvaltioiden kanssa vahvistettavien tilastosalaisuutta ja tilastollista luotettavuutta koskevien perusteiden ja sääntöjen mukaiset.
2 Tätä tarkoitusta varten 1 artiklassa mainitut taulukot sekä asetuksen (ETY) N:o 571/88 liitteen II 15 kohdassa määritellyt tilapäiset taulukot tallennetaan etukäteen BDT-taulukkotietopankissa erityiseen tiedostoon, jota voivat käyttää ainoastaan Euroopan yhteisöjen tilastotoimisto ja jäsenvaltioiden tilastotoimistot omia maitaan koskevia taulukoita varten.
3 artikla
Tämä päätös on osoitettu kaikille jäsenvaltioille.
Tehty Brysselissä 26 päivänä lokakuuta 1989.

Labels: 19
5
6
12
15